Maryon Eilertsen
Store norske leksikon,Kunst og estetikk,Film, TV og teater,Norske skuespillere
Maryon Eilertsen var en norsk skuespiller og regissør, som var knyttet til Hålogaland Teater i mesteparten av sin karriere. Hun var utdannet ved Statens Teaterhøgskole (1970–1974) med praksis på Nationaltheatret, der hun blant annet spilte i Peder W. Cappelens Loke (1972). Hun studerte også psykologi ved Universitetet i Bergen. Hun hadde rollen som Lene i Sverre Udnæs' Visittid i Fjernsynsteatret i 1976.
Fra 1977 og fram til sin død var Maryon Eilertsen ansatt ved Hålogaland Teater, avbrutt av kortere engasjementer ved Nordland Teater, to år som frilansskuespiller i Oslo (1984–1986) og to år som teatersjef ved Haugesund Teater (1993–1995).Blant hennes oppdrag på Hålogaland Teater var roller i Brechts Krittringen (1978) og i Dario Fos Vi betale ikkje! (1978) og Mamma heks (1982, og igjen i 2014). Sistnevnte ble en signaturoppsetning for henne. Den ble spilt over flere år i løpet av 1980-tallet, og gjenopptatt som feiring av hennes 40-årsjubileum som skuespiller.Maryon Eilertsen hadde bærende roller i forestillingene Hiroshima min elskede (1997), Skjønnhetsdronninga (2003), Lenger vekk enn alt (2004), Dagbok til en død (2005) og Misery (2009). I Svein Scharffenbergs oppsetning av Kranes Konditori (1986) spilte hun rollen som servitrisen Sønstegård, og i Voula Kereklidous oppsetning etter samme roman (2013) hadde hun rollen som Fru Krane.Blant hennes regioppgaver var Den lille krittringen av Alfonso Sastre (1990) og En palestinsk reise av Tale Næss (2008).Hennes viktigste filmrolle var i Erik Solbakkens Vårnatt (1976). Les mer i Store norske leksikon Hålogaland Teater norsk teaterhistorie norsk film Eksterne lenker Sceneweb om Maryon Eilertsen Internet Movie Database om Maryon Eilertsen